**Тэма:** “Звонкія і глухія зычныя гукі. Іх абазначэнне на пісьме”

**Мэты:**

* устанавіць адпаведнасць паміж паняццямі “парныя звонкія і глухія зычныя гукі” ў беларускай мове і “парные звонкие и глухие согласные” ў рускай мове, іх адрозненні ў вылучэнні парных па звонкасці і глухасці зычных у рускай і беларускай мовах, засвойваць пары па звонкасці і глухасці ў беларускай мове, назіраць за іх вымаўленнем і абазначэннем на пісьме;
* развіваць фанематычны слых, памяць, пашыраць слоўнікавы запас вучняў;
* выхоўваць любоў і павагу да маці.

**Абсталяванне:** Свірыдзенка, В. І. Беларуская мова: вучэб. дапам. для 2-га кл. агульнаадукац. устаноў з рус. мовай навучання. У 2 ч. Ч. 2 / В. І. Свірыдзенка . – Мінск : Нац. ін-т адукацыі, 2015. – 120 с.: іл.; карткі “парныя звонкія і глухія зычныя гукі”; карткі “няпарныя звонкія і глухія зычныя гукі”; карткі для самастойнай работы; малюнкі кветка, сонейка, павука, маланкі, матылька, хмаркі, усмешкі, малюнак брамы.

**Ход урока:**

1. **Арганізацыйны момант.**

– Сядайце, калі ласка!

Сёння вас чакае казка!

1. **Праверка дамашняга задання.**

*Практ. 60, стар. 35.*

– Прачытайце верш. Назавіце спачатку словы з цвёрдым гукам [ц] *(моцны, пацалунак)*, а потым з мяккім гукам [ц’]. *(пацешка)*

1. **Чыстапісанне.**



– Паглядзіце на дошку. Якія літары вы бачыце на першым радку? *(б, п, г, х, д, т, дз, ц)*

– Запішыце першы радок у сшытак.

– Запішыце другі радок у сшытак. Якое слова запісана на дошцы? *(казка)*

– Складзіце сказ з гэтым словам.

1. **Паведамленне новай тэмы ўрока.**

– Тэма нашага ўрока – “Звонкія i глухія зычныя. Іх абазначэнне на пісьме”.

– Нагадайце мне, якія зычныя гукі ў рускай мове з’яўляюцца звонкімі? *(гэта зычныя гукі, якія вымаўляюцца з голасам і шумам).* Назавіце прыклады звонкіх зычных гукаў у рускай мове.

– Успомніце некалькі рускіх слоў з гэтымі гукамі.

– А якія зычныя гукі з’яўляюцца глухімі? *(якія вымаўляюцца толькі з шумам)* Назавіце прыклады.

– Успомніце некалькі рускіх слоў з глухімі зычнымі гукамі.

– Якія пары звонкіх і глухіх зычных вы ведаеце у рускай мове? *(б-п, в-ф, г-к, д-т, з-с, ж-ш, б’-п’, в’-ф’, г’-к’, д’-т’, з’-с’)* Якімі літарамі яны абазначаюцца? *(пары літар запісваюцца на дошцы).*

– Паглядзіце на дошку (карткі з парнымі звонкімі і глухімі зычнымі), якія літары мы бачым? Гэтыя пары літар абазначаюць пары гукаў па звонкасці і глухасці. Якія гукі абазначае пара літар ж-ш? *(ж-ш)* Якія дж-ч? *(дж-ч)* Якія дз-ц? *(дз’-ц’)* Якія б-п? *(б-п, б’-п’)* Якія г-х? *(г-х, г’-х’)* Якія д-т? *(д-т)* Якія з-с? *(з-с, з’-с’)*

 

– Параўнайце пары ў рускай і беларускай мовах. Якіх пар няма у рускай мове? *(дж-ч, дз’-ц’, г-х, г’-х’)* А якіх нама у беларускай мове? *(в-ф, в’-ф’, г-к, г’-к’)*

– Засталіся гукі, якія не маюць пары (карткі з няпарнымі тычнымі гукамі), назавем іх*. (к-к’, ц, ф-ф’, л-л’, н-н’, в-в’, м-м’, р, ў)*



1. **Работа над новым матэрыялам.**

*1. Практ. 61. стар 36. (вусна)*

– Паслухайце словы. Прачытайце першую пару слоў. *(борт-порт)*

– Назавіце зычны гук у пачатку першага слова. *(б)*

– Як ён вымаўляецца? *(звонка, цвёрда)*

– Назавіце першы гук другога слова? *(п – глухі, цвёрды)*

– Наступная пара? *(зала-сала)*

– Як вымаўляецца першы гук першага слова,? (*звонка і цвёрда)*

– А другога? *(глуха і цвёрда)*

– Прачытайце правіла на старонцы 36.

*2. Практ. 62, стар. 37.*

– Разгледзьце стужку гукаў. Назавіце звонкія зычныя гукі. *(б-б’, г-г’, д, дз’, з-з’, дж, ж)*

– Назавіце глухія зычныя гукі. *(п-п’, х-х’, т-ц’, с-с’, ш-ч)*

– Назавіце пары звонкіх і глухіх зычных. *(б-п, б’-п’, г-х, г’-х’, д-т, дз’-ц’, з-с, з’-с’, ж-ш, дж-ч)*

– А зараз я буду называць гук, а вы яго пару.

*3.Практ. 63, стар. 37.*

– Змяніце ў пачатку слоў звонкія гукі на парныя глухія. Запішыце словы. Падкрэсліце літары. якія абазначаюць глухія гукі ў пачатку слоў.

– Прачытайце першае слова. Назавіце першы гук у слове *(б’)*

– Паглядзіце на стужку, назавіце пару гэтага гука. *(п’)*

– Змяніце слова. *(піць)*

– Выйдзі да дошкі і запішы пару слоў. Астатнія пішуць ў сшытак.

– Паглядзіце на малюнак, што гэта? *(ворота)*



– А па-беларуску ворота – гэта брама.

– Паставім націск у слове брАма.

– Давайце падзелім слова на склады бра-ма. Колькі складоў у гэтым слове? *(2)*

– На які склад падае націск? *(першы)*

– Ці есць у гэтым слове гукі, якія мы сёння вывучаем? *(ёсць)* Які гэта гук? *(б)* А якая яго пара? *(п)*

1. **Фізкультхвілінка.**

Наша сонейка свеціць вельмі ярка, на яго нельга глядзець*. (Моцна заплюшчыць вочы.)*

А вось сонейка закрыла хмарка. *(Дзеці адкрываюць вочы. Паўтарыць некалькі разоў)*

А давайце ўсе ж такі паглядзім на сонейка, хутка-хутка міргаючы.

1. **Замацаванне.**

***1. Работа ў парах.***

*Практ. 64, стар. 37*

– Прачытайце сказы. Вам патрэбна знайці пары звонкіх-глухіх гукаў.

– Групы первага раду знаходзят гукі ў першым сказе, 2 – у 2, 3 – у 3.

– Пары першага рада, якія словы выпісалі вы? *(Глеб – хлеб)*

– Пары другога рада, якія словы выпісалі вы? *(дзень – цень)*

– Трэцяга? *(бліска – пліска)*

– Запішыце ўсе пары слоў у сшытак.

***2. Калектыўная работа***

*Практ. 65, стар. 38*

– Паслухайце верш. Якое свята мы адзначаем у пачатку вясны? *(8 сакавіка)*

– Чаму вясна ў Надзі атрымалася падобнай да матулі*? (тамушта яна любіць сваю маму)*

– Спішыце першы сказ. Якія гукі абазначаюць выдзеленыя літары? Назавіце парныя ім звонкія або глухія зычныя гукі. *(дз’ –ц’, б-п, с-з, г-х, ж-ш, т-д)*

– Паглядзіце на дошку, якое слова запісана? *(маці)*

– Якія малюнкі? *(сонейка, хмарка, кветка, маланка, павук, вусны, бабочка)*

*  *

*  *

**

– А калі у нас добра настрой, ці нам весела, на твары з’яўляецца?.. *(улыбка)*

– Па-беларуску усмешка.

– А бабочка – матылёк.

– Якія вам прыходзяць на памяць словы, пачуцці, калі вы чуеце слова *маці*?

– Паглядзіце на малюнкі, якія можна суаднесці з маці? *(кветка, сонейка, усмешка)*

– Каця, ідзі да дошкі і пераклей малюнкі, якія, па тваім меркаванні, суадносяцца з маці.

– Прачытайце словы з верша, якія дапамагаюць апісаць Надзіну маму.

– Як вы лічыце, у вашай мамы мілая ўсмешка? А ў вашай маці чароўныя вочы? А можа ў вашай маці ёсць вяснушкі?

– Хто зможа апісаць свою маці па-беларуску?

***3. Самастойная работа.***

*Гульня «Здагадайся сам”.*

– Вам трэба ўставіць парныя звонкія і глухія літары так, каб атрымаліся пары слоў.

|  |
| --- |
| Ж ДЖ Дз Г Ш Ч Ц Х |
| …ень | …ыта | …ождж | …од |
| …ень | …ыта | но… | …од |

*(дзень – цень, жыта – шыта, дождж –нож, год – ход)*

– Давайце праверым, якія словы ў вас атрымаліся.

1. **Вынікі ўрока.**

– Над якой тэмай мы сёння працавалі? *(Звонкія і глухія зычныя гукі. Іх абазначэнне на пісьме)*

– Назавіце парныя зычныя гукi. *(ж-ш, дж-ч, дз’-ц’, б-п, б’-п’, г-х, г’-х’, д-т, з-с, з’-с’)*

– Якіх пар няма ў рускай мове? *(дж-ч, дз’-ц’, г-х, г’-х’)*

– А якіх нама ў беларускай мове? *(в-ф, в’-ф’, г-к, г’-к’)*

– Якія зычныя не маюць пары? *(к-к’, ц, ф-ф’, л-л’, н-н’, в-в’, м-м’, р, ў)*

– З якімі новымі словамі пазнаёміліся? *(брама, матыль, усмешка)*

– Якія словы мы суадносілі з маці? *(кветка, сонейка …)*

1. **Рэфлексія.**

– Чаму навучыліся на ўроку?

– Што больш за ўсё спадабалася?

– Што лепш за ўсё атрымалася?

1. **Дамашняе заданне.**

Практ. 67, стар. 39.